CELEX: 22021D0310
Language: ro
Date: 2018-09-21 00:00:00
Title: Decizia nr. 196/2018 a Comitetului mixt al SEE din 21 septembrie 2018 de modificare a anexei XIII (Transporturile) la Acordul privind SEE [2021/310]

4.3.2021   
               
               
                  RO
               
               
                  Jurnalul Oficial al Uniunii Europene
               
               
                  L 75/33
               
            
         DECIZIA nr. 196/2018 A COMITETULUI MIXT AL SEE
         din 21 septembrie 2018
         de modificare a anexei XIII (Transporturile) la Acordul privind SEE [2021/310]
         COMITETUL MIXT AL SEE,
         având în vedere Acordul privind Spațiul Economic European (denumit în continuare „Acordul privind SEE”), în special articolul 98,
         întrucât:
         
                     (1)
                  
                  
                     Regulamentul de punere în aplicare (UE) 2017/373 al Comisiei din 1 martie 2017 de stabilire a unor cerințe comune pentru furnizorii de management al traficului aerian/servicii de navigație aeriană și de alte funcții ale rețelei de management al traficului aerian și pentru supravegherea acestora, de abrogare a Regulamentului (CE) nr. 482/2008, a Regulamentelor de punere în aplicare (UE) nr. 1034/2011, (UE) nr. 1035/2011 și (UE) 2016/1377, precum și de modificare a Regulamentului (UE) nr. 677/2011 (1) trebuie încorporat în Acordul privind SEE.
                  
               
                     (2)
                  
                  
                     Regulamentul de punere în aplicare (UE) 2017/373 abrogă Regulamentul (CE) nr. 482/2008 al Comisiei (2), Regulamentul de punere în aplicare (UE) nr. 1034/2011 al Comisiei (3) și Regulamentul de punere în aplicare (UE) nr. 1035/2011 al Comisiei (4), care sunt încorporate în Acordul privind SEE și care, prin urmare, trebuie eliminate în conformitate cu Acordul privind SEE.
                  
               
                     (3)
                  
                  
                     Unele dintre dispozițiile Regulamentului de punere în aplicare (UE) 2017/373 sunt derivate din dispozițiile Organizației Aviației Civile Internaționale (OACI), care sunt aplicabile numai regiunii EUR (europeană) a OACI, din care Islanda nu face parte din cauza poziției sale geografice.
                  
               
                     (4)
                  
                  
                     Unele dintre dispozițiile Regulamentului de punere în aplicare (UE) 2017/373 se referă la reglementări ale UE al căror domeniu de aplicare este limitat la regiunile EUR (europeană) și AFI (africană) ale OACI și nu pot fi aplicate în Islanda.
                  
               
                     (5)
                  
                  
                     Fiind localizată în regiunea NAT (Nord-Atlantică) a OACI, Islanda trebuie să se conformeze dispozițiilor regionale suplimentare pentru regiunea NAT a OACI.
                  
               
                     (6)
                  
                  
                     Prin urmare, anexa XIII la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Anexa XIII la Acordul privind SEE se modifică după cum urmează:
            
                        1.
                     
                     
                        După punctul 66xf [Regulamentul de punere în aplicare (UE) nr. 390/2013 al Comisiei] se introduce următorul text:
                        
                                    „66xg.
                                 
                                 
                                    
                                       32017 R 0373: Regulamentul de punere în aplicare (UE) 2017/373 al Comisiei din 1 martie 2017 de stabilire a unor cerințe comune pentru furnizorii de management al traficului aerian/servicii de navigație aeriană și de alte funcții ale rețelei de management al traficului aerian și pentru supravegherea acestora, de abrogare a Regulamentului (CE) nr. 482/2008, a Regulamentelor de punere în aplicare (UE) nr. 1034/2011, (UE) nr. 1035/2011 și (UE) 2016/1377, precum și de modificare a Regulamentului (UE) nr. 677/2011 (JO L 62, 8.3.2017, p. 1).
                                 
                              În sensul prezentului acord, dispozițiile regulamentului se citesc cu următoarele adaptări:
                        
                                    (a)
                                 
                                 
                                    Atunci când se face trimitere în regulament și în mijloacele sale acceptabile de conformare (AMC)/materialele de îndrumare (GM) la dispozițiile OACI aplicabile regiunii EUR a OACI, ar trebui să se înțeleagă că acestea nu sunt cerințe aplicabile Islandei, în cazul în care aceasta din urmă respectă dispozițiile regionale suplimentare pentru regiunea NAT a OACI. Dispozițiile pentru regiunea NAT a OACI pot fi considerate a fi AMC și GM pentru Islanda.
                                 
                              
                                    (b)
                                 
                                 
                                    Atunci când se face trimitere în regulament la reglementările europene al căror domeniu de aplicare este limitat la regiunile EUR/AFI ale OACI, ar trebui să se înțeleagă că acestea nu sunt cerințe aplicabile Islandei, cu excepția cazului în care aceasta a declarat în mod explicit că reglementările respective sunt aplicabile în Islanda. În mod alternativ, se aplică reglementările naționale sau dispozițiile aplicabile ale OACI.
                                 
                              
                                    (c)
                                 
                                 
                                    Mijloacele de conformare alternative (AltMOC) nu ar trebui să fie necesare în cazurile în care Islanda respectă dispozițiile regionale suplimentare pentru regiunea NAT a OACI.
                                 
                              
                                    (d)
                                 
                                 
                                    La punctul ATM/ANS.AR.A.025 din anexa II, la litera (b), după cuvintele «statelor membre», se inserează cuvintele «Autorității AELS de Supraveghere».
                                 
                              
                                    (e)
                                 
                                 
                                    La punctul ATM/ANS.AR.C.050 din anexa II, la litera (e) punctul 1, după cuvântul «Comisia», se inserează cuvintele «și Autoritatea AELS de Supraveghere».
                                 
                              
                                    (f)
                                 
                                 
                                    La punctul ATM/ANS.OR.D.005 din anexa III, la litera (c), după cuvântul «Comisiei», se inserează cuvintele «și Autorității AELS de Supraveghere, după caz,».
                                 
                              
                                    (g)
                                 
                                 
                                    La punctul ATM/ANS.OR.D.025 din anexa III:
                                    
                                                (i)
                                             
                                             
                                                la litera (c), după cuvântul «Comisiei», se inserează cuvintele «Comitetului permanent al statelor AELS, Autorității AELS de Supraveghere»; și
                                             
                                          
                                                (ii)
                                             
                                             
                                                la litera (e), după cuvântul «Comisiei», se inserează cuvintele «a Autorității AELS de Supraveghere, după caz».”
                                             
                                          
                              
                  
                        2.
                     
                     
                        Punctul 66wn [Regulamentul (UE) nr. 677/2011 al Comisiei] se modifică după cum urmează:
                        
                                    (a)
                                 
                                 
                                    se adaugă următoarea liniuță:
                                    
                                                „—
                                             
                                             
                                                
                                                   32017 R 0373: Regulamentul de punere în aplicare (UE) nr. 2017/373 al Comisiei din 1 martie 2017 (JO L 62, 8.3.2017, p. 1).”;
                                             
                                          
                              
                                    (b)
                                 
                                 
                                    litera (j) se elimină.
                                 
                              
                  
                        3.
                     
                     
                        Textele de la punctele 66wf [Regulamentul (CE) nr. 482/2008 al Comisiei], 66xb [Regulamentul de punere în aplicare (UE) nr. 1034/2011 al Comisiei] și 66xc [Regulamentul de punere în aplicare (UE) nr. 1035/2011 al Comisiei] se elimină.
                     
                  
         
            Articolul 2
            Textele Regulamentului de punere în aplicare (UE) 2017/373 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 22 septembrie 2018, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1)
            
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 21 septembrie 2018.
            
               
                  Pentru Comitetul mixt al SEE
               
               
                  Președintele
               
               Oda Helen SLETNES
            
         
         
            (1)  JO L 62, 8.3.2017, p. 1.
         
            (2)  JO L 141, 31.5.2008, p. 5.
         
            (3)  JO L 271, 18.10.2011, p. 15.
         
            (4)  JO L 271, 18.10.2011, p. 23.
         
            (*1)  Nu au fost semnalate obligații constituționale.